Document ID: 31994R1098

ΚΑΝΟΝΙΣΜΟΣ (ΕΚ) αριθ. 1098/94 ΤΗΣ ΕΠΙΤΡΟΠΗΣ της 11ης Μαΐου 1994 για τον καθορισμό των περιφερειακών βασικών εκτάσεων που εφαρμόζονται στο πλαίσιο του καθεστώτος ενίσχυσης για τους παραγωγούς ορισμένων αροτραίων καλλιεργειών και για την ακύρωση του κανονισμού (ΕΟΚ) αριθ. 845/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος ενίσχυσης για τους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως το άρθρο 12,
Εκτιμώντας:
ότι ο κανονισμός (ΕΟΚ) αριθ. 1765/92 προβλέπει μεταξύ άλλων την εφαρμογή του συστήματος των αντισταθμιστικών πληρωμών εντός ενός συστήματος περιφερειακής βασικής έκτασης- ότι, για να εξασφαλισθεί, αφενός η αναγκαία διαφάνεια και, αφετέρου, ο αρμονικός χαρακτήρας της διαχείρισης των εν λόγω εκτάσεων, χρειάζεται να καθορισθεί για κάθε κράτος μέλος ο αριθμός των εκταρίων που είναι επιλέξιμα στο πλαίσιο του καθεστώτος των αντισταθμιστικών πληρωμών, καθώς επίσης και η κατανομή τους-
ότι ο κανονισμός (ΕΟΚ) αριθ. 845/93 της Επιτροπής της 7ης Απριλίου 1993 για τον καθορισμό των περιφερειακών βασικών εκτάσεων που εφαρμόζονται στο πλαίσιο του καθεστώτος ενίσχυσης για τους παραγωγούς ορισμένων αροτραίων καλλιεργειών (3), όπως τροποποιήθηκε τελευταία από τον κανονισμό (ΕΚ) αριθ. 935/94 (4), δεν λαμβάνει υπόψη τις ιστορικού χαρακτήρα εκτάσεις του ελαιόυχου λίνου, προϊόν το οποίο έχει προστεθεί προσφάτως στον κατάλογο των προϊόντων που είναι επιλέξιμα για τις αντισταθμιστικές πληρωμές-
ότι, εξάλλου, πρέπει να ληφθούν υπόψη οι τροποποιήσεις των σχεδίων περιφεριοποίησης που έχουν λάβει χώρα αφότου εγκρίθηκε ο κανονισμός (ΕΟΚ) αριθ. 845/93-
ότι, δεδομένης της σημασίας των τροποποιήσεων που έχουν λάβει χώρα, είναι σκόπιμο να αντικατασταθεί ο κανονισμός (ΕΟΚ) αριθ. 845/93-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης για τα Σιτηρά, τις Λιπαρές Ουσίες και τις Αποξηραμένες Ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι βασικές εκτάσεις που προβλέπονται στο άρθρο 2 παράγραφος 2 του κανονισμού (ΕΟΚ) αριθ. 1765/92, ορίζονται στο παράρτημα του παρόντος κανονισμού.
Άρθρο 2
Ο κανονισμός (ΕΟΚ) αριθ. 845/93 καταργείται.
Δυνάμει του παρόντος άρθρου, οι αναφορές που παραπέμπουν στον ακυρωθέντα κανονισμό πρέπει να νοούνται ως παραπέμπουσες στον παρόντα κανονισμό.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαΐου 1994.

Labels: 17
19
6